ועדה משותפת של ועדת המדע והטכנולוגיה וועדת החוקה חוק ומשפט לפי סימן ג'1 לחוק סדר הדין הפלילי (סמכויות אכיפה - מעצרים), התשנ"ו-1996 (מעצר בפיקוח אלקטרוני), כנסת 25, פרוטוקול מספר 2, 2024-01-01 00:00

איימן עודה: בוקר טוב לכולם

איימן עודה:  שנה חדשה, 1 בינואר

איימן עודה:  חג שמח לכל החוגגים, ומאחלים ששנת 2024 תהיה אם לא שנת שלום אז התחלה של שלום

איימן עודה:  המילה נראית קצת רחוקה אבל זו משאת נפשנו, ואני מקווה שאנחנו לא נוותר – לא נוותר – על החלום הזה להביא את השלום לאזור שכל כך זקוק לזה

איימן עודה:      נמצאים איתנו ממשפחות החטופים

איימן עודה:  יש לכם זכות קדימה

איימן עודה:  אם אתם רוצים לדבר, בבקשה

איתי סיגל: בוקר טוב, אני אחיין של קית' סיגל

איתי סיגל:  הוא נחטף מביתו לפני 87 יום ביחד עם אשתו אביבה סיגל

איתי סיגל:  אביבה שוחררה מהשבי לפני כ-34 יום, 35 יום

איתי סיגל:  היא שוחררה ביום ה-51

איתי סיגל:  לי ולמשפחתי אין שנה חדשה טובה

איתי סיגל:  לא חגגתי וגם לא חשבתי לחגוג, ואני גם לא כזה חוגג לאחרונה

איתי סיגל:       אתמול בלילה ב-00:01 קיבלתי תזכורת שלדוד שלי אין ממ"ד כבר 87 יום

איתי סיגל:  אתמול ב-00:02 קמתי מאזעקה – אני מקיבוץ גזר – ורעדתי כמעט כל עשר הדקות האלו גם כי חששתי לחיי וגם נזכרתי עד כמה דחוף שדוד שלי וכל שאר החטופים יצאו כמה שיותר מהר מהתופת

איתי סיגל:  לדוד שלי בעזה אין ממ"ד, אין אף אחד שמגן עליו, אין לו צה"ל, אין לו מדינת ישראל, אין לו כלום

איתי סיגל:  אני לא יודע מתי הפעם האחרונה שהוא ישן, אני לא יודע מתי הפעם האחרונה שהוא התקלח, מה הוא אכל ומה הוא שתה

איתי סיגל:  מאוד קשה לנו לאחרונה

איתי סיגל:  מאוד, מאוד, מאוד קשה, במיוחד שאנחנו מרגישים שאין מה לעשות, התברכנו בהרבה צרות לאחרונה

איתי סיגל:       בהזדמנות זו אני רוצה להודות לכל חיילי צה"ל וחיילות צה"ל ששומרים עלינו וגם מקפחים את נפשם

איתי סיגל:  כל המשפחות שהצטרפו למשפחת השכול, אני רוצה להגיד לכם סליחה ואני רוצה להגיד לכם תודה שהילדים שלכם מנסים להשיב את דוד שלי ואת כל שאר החטופים

איתי סיגל:       אני רוצה גם לפנות אליכם כאנשים מן השורה, אנשים שפוגשים שכנים ושכנות כשאתם יורדים לסופר, כשאתם לוקחים את הילדים שלכם לבית הספר, בבקשה תדברו על זה, בבקשה תזכירו, בבקשה אל תשכחו עד שכל אחד ואחת מהם יחזרו הביתה לשלום, בבטחה ובמהרה, כי נגמר לנו הזמן

איתי סיגל:  פשוט נגמר

איתי סיגל:  תודה

איימן עודה: תודה

ענבל צח: בוקר טוב, אני בת דודה של טל

ענבל צח:  טל נחטף ב-7 באוקטובר מקיבוץ בארי יחד עם אשתו והילדים, סבתא, דודה

ענבל צח:  אצלנו היו שבעה חטופים, שישה ברוך השם חזרו הביתה, שלושה נרצחו

ענבל צח:  אנחנו נלחמים על טל ואנחנו נלחמים על קיט ואנחנו נלחמים על 133

ענבל צח:  זה המספר

ענבל צח:  זה היום ה-87

ענבל צח:  אשתו של טל והילדים לא יוכלו להתחיל לחשוב על קיום פה במדינה הזאת בלי האבא והבעל

ענבל צח:  ההורים של טל נלחמים על טל, והם גם צריכים לעזור לילדים להשתקם

ענבל צח:  בבקשה, בואו תגידו לי כהורים או כאחים איך משתקמים כשהאהובים שלנו בשבי 87 ימים ואנחנו לא יודעים מה הם אוכלים, אם הם אוכלים, ואנחנו לא יודעים אם הם בחיים

ענבל צח:  אז בואו תספרו לנו על איזו שנה טובה אנחנו מדברים פה, כי אנחנו ב-7 באוקטובר עדיין

ענבל צח:  השנה היא לא טובה

ענבל צח:  שום דבר הוא לא טוב

ענבל צח:  הבוקר הוא לא טוב והלילה הוא לא טוב

ענבל צח:  אנחנו פשוט נלחמים כרגע, ואנחנו נמשיך להילחם כמה שדרוש

ענבל צח:      כמה כוח להם יש עוד להילחם? אני לא יודעת

ענבל צח:  בתוך ה-133 יש נשים צעירות, כמוני, שהלכו למסיבה או שנחטפו מהבית

ענבל צח:  הן עוברות התעללות, רבותיי

ענבל צח:  הן עוברות התעללות

ענבל צח:  אנחנו יודעים את זה מעדות ראשונה מהחטופות ששבו

ענבל צח:  אין להן אפשרות לחכות יותר, השעון מתקתק

ענבל צח:      והגברים – בואו אני אחדש לכם

ענבל צח:  אם מישהו לא יודע, הגברים עוברים התעללות מינית גם כן

ענבל צח:  בבקשה להתעורר

ענבל צח:  כשאתם מחזירים אותם הביתה אתם לא נותנים לי מתנה

ענבל צח:  זאת החובה שלכם, כי זה היה במשמרת של כולכם

ענבל צח:  אין להם אפשרות לחכות

ענבל צח:  לנו אין לחכות

ענבל צח:  אנחנו נילחם, אבל הם חייבים לחזור הביתה

ענבל צח:  מחכים להם הילדים שלהם, ומחכים להם השכנים שלהם, ומחכים להם ההורים שלהם

ענבל צח:  אלה הורים מבוגרים שמחכים לילדים שלהם

ענבל צח:       נכון, יש מלחמה; נכון, חיילים נהרגים בכל רגע נתון; ונכון, 87 ימים שאין לנו התחלה של מושג מה הולך עם כל אחד מהאנשים האלה

ענבל צח:  תסתכלו להם בעיניים

ענבל צח:  הם לא רק תמונה בפוסטר, הם עולם ומלואו של כל אחד ואחת מאיתנו

ענבל צח:  אין להם אפשרות לחכות

ענבל צח:  ועם המסר הזה אתם תתחילו כל יום ותסיימו כל יום עד שהם יהיו בבית

ענבל צח:       אדוני, כשאתה אומר: שנה טובה, השנה הזאת לא טובה

ענבל צח:  השנה הזאת לא תהיה טובה ושום דבר לא יהיה טוב עד שהם לא יחזרו הביתה למשפחות שלהם

ענבל צח:  בבקשה, תזכרו את זה בכל הרמת כוסית שאתם עושים, בכל אירוע שיש פה בכנסת

ענבל צח:  אנחנו נכנסים לוועדות ויש מגש של פירות, ולא נעים לי כי אני באמת לא יודעת האם טל קיבל מים או יותר מרבע פיתה ב-87 הימים האחרונים

ענבל צח:       רבותיי, אם ראיתם את העדות של מורן בעצרת ביום שבת, היא ניסתה להתחבב על השובים שלה על מנת לקבל קצת יותר מרבע פיתה

ענבל צח:  בחורה שפשוט שיחקה קלפים עם השובים שלה על מנת לקבל קצת יותר מרבע פיתה

ענבל צח:  אז בבקשה, בואו נחזור לפרופורציות

ענבל צח:  יש פה את כל מגשי הפירות ואת כל השופוני שיש פה בכל המקומות שאנחנו נכנסים אליהם

ענבל צח:  זה לא נעים לנו

ענבל צח:  אין להם, וגם לחיילים בשטח אין את כל הפריבילגיות האלה

ענבל צח:  כשאנחנו יושבים פה עם מעילים, אותם חטפו מהבית עם חולצה קצרה

ענבל צח:  יש להם מעיל? לא

ענבל צח:       רבותיי, הזמן עובר, וכל דקה היא נצח וכל דקה היא גיהינום, ואני לא יודעת מה יש בשנייה הבאה

ענבל צח:  חזרתי עכשיו ממשלחת בקנדה מול סגנית שר החוץ שם, ואמרתי לה: אני לא יודעת מה תביא איתה השנייה הבאה

ענבל צח:  רבותיי, השנייה הבאה הייתה שפשוט כולנו קיבלנו הודעה מהארץ שמצאו את הגופה של עדן זכריה, זיכרונה לברכה

ענבל צח:  אין לנו אפשרות יותר לקבל אותם בארונות

ענבל צח:  בשבועיים האחרונים – כמעט שלושה – אנחנו מקבלים רק גופות

ענבל צח:  אנחנו רוצים אותם בחיים

ענבל צח:  זה מובן לכולם שזאת המטרה? אנחנו נלחמים על מנת לקבל אותם בחיים ולקבל אותם עכשיו, כל אחד ואחת מהם

ענבל צח:      כאישה אני מפחדת על הנשים, אני מפחדת על הגברים

ענבל צח:  יש שם תינוק שבעוד עשרה ימים בערך חוגג שנה

ענבל צח:  רבותיי, אתן אימהות

ענבל צח:  אם התינוק שלכן היה חוגג שנה בשבי, אתן לא הייתן יושבות ככה בשקט, אז בבקשה

ענבל צח:  נכון, כפיר הוא לא המשפחה הביולוגית שלי

ענבל צח:  כפיר הוא המשפחה החדשה שלי – כפיר ואריאל ואימא שלהן שירי

ענבל צח:  אתן אימהות, אתן נשים, תילחמו על כולם

ענבל צח:  זו לא רק המלחמה שלנו כי זו המשפחה שלנו, זאת גם המשפחה של כל אחד מכם

ענבל צח:  זהו

ענבל צח:  תודה רבה

ענבל צח:       אנחנו פשוט רוצים שהם יחזרו הביתה, ואנחנו נוכל לחזור להתקיים בעבודות שלנו ובשגרה שלנו, אבל לנו אין עבודה ואין לנו שגרה, וכל יום שני אנחנו כאן וכל יום אנחנו בכיכר החטופים או במשלחות בחו"ל

ענבל צח:  אלה לא החיים שבחרנו

ענבל צח:  אלה לא החיים שאנחנו מבקשים

ענבל צח:  אנחנו מבקשים אותם בבית שהם יוכלו להשתקם, ואנחנו נוכל לחזור לאיזושהי שגרה שלא כוללת מאבקים

ענבל צח:  פשוט להחזיר אותם הביתה, שנוכל לחבק את האהובים שלנו, לשקם אותם, להשתקם בעצמנו, ואחר כך כל שאר הדברים

ענבל צח:       אם אני צריכה לשבת פה, ואני יודעת שגברת שושן הרן חזרה מהשבי אבל אין לה בית, כי הבית שלה בבארי שרוף לחלוטין, ואז אני שומעת שמעבירים קרוב ל-3 מיליון שקל לטובת טיפול בחמורים וגמלים, אנחנו כשלנו, רבותיי

ענבל צח:  אנחנו כשלנו

ענבל צח:  קודם כול ולפני הכול אלה החטופים והמשפחות של החטופים, ואנשים שאין להם בתים ואנשים שמתקיימים מתרומות

ענבל צח:  בזמן שאנחנו לובשים בגדים, הם לובשים תרומות שאנשים טובים נתנו להם

ענבל צח:  אז כל תקציב שעובר במדינה הזאת, בבקשה תסתכלו על האנשים האלה שלהם אין בית כרגע

ענבל צח:  הם חיים במלון

ענבל צח:  אחרי שהיו 52 ימים בשבי הם חיים במלון, כי אין לה בית לחזור אליו, כי הקיבוץ בארי שרוף והבית שלה – אין לה כלום, אין לה שום רכוש בעולם

ענבל צח:  היא איבדה את אחותה, היא איבדה את בעלה

ענבל צח:       המדינה הזאת לא יכולה להמשיך להתקיים כאילו לא קרה פה שום דבר

ענבל צח:  קרה פה

ענבל צח:  ומה שקרה פה עוד ייקח שנים להבין

ענבל צח:  אבל קודם כול, תקציבים ודברים כאלה להעביר לשבויים שחזרו ולשבויים שעוד יחזרו

ענבל צח:  כל תקציב שהוא כרגע מותרות במדינה הזאת צריך להגיע אליהם, ולא 3 מיליון שקל לטובת החמורים כרגע

ענבל צח:  זאת לא הוועדה שלכם, אני יודעת

ענבל צח:  פשוט מאוד הכעיס אותי שהם מתקיימים מתרומות והחמור מקבל 3 מיליון שקל

איימן עודה: תודה רבה לך

ענבל צח: תודה

איימן עודה: מן הסתם כל בן אדם בהיותו בן אדם מזדהה עם הכאב האמיתי שלכם

איימן עודה:  אנחנו פה נמצאים בכנסת שיש בה הרבה ויכוחים פוליטיים, אבל בעניינים אנושיים לא צריכים להיות - - -      

ענבל צח: זה לא פוליטי

ענבל צח:  זה לא פוליטי

איימן עודה: לכן אני אמרתי - - -      

ענבל צח: חטפו אותם מהמיטה ואף אחד לא שאל אותם מה הם בחרו בקלפי

איימן עודה: סליחה, סליחה

איימן עודה:  אבל בעניינים האנושיים לא צריכים להיות ויכוחים פוליטיים

איימן עודה:  תודה על מה שדיברתם

איימן עודה:  אנחנו קיימנו ישיבה בנושא האזיק האלקטרוני, והחלטנו לקיים ישיבה נוספת בשביל ללמוד עוד על הנושא

איימן עודה:  הגשנו בקשה עם שאלות גם למעוז, גם - - -     

טלי גוטליב: לרשות שיקום האסיר, ולא קיבלנו

נירה לאמעי רכלבסקי: הגשנו למעוז כי אצלם יש את המספרים

איימן עודה: זה נכון

איימן עודה:  אנחנו מבקשים ממעוז להציג לנו את הנתונים שלהם, ואחרי זה - - -      

טלי גוטליב: אדוני, אני אבקש בתור חברת כנסת אולי לומר כמה דברים, כדי שנקדם את הדיון בצורה ריאלית

טלי גוטליב:  אני מבקשת את רשות הדיבור

איימן עודה: בבקשה, חברת הכנסת גוטליב

טלי גוטליב: אני מתנצלת על הארכת הדברים אבל זה מתוך ידיעה

טלי גוטליב:  מעצר באיזוק אלקטרוני הומצא מלכתחילה לעצורים שעצורים עד תום הליכים, שמוגשת בקשה בעניינם להיות עצורים עד תום ההליכים, אבל אפשר לבחון חלופת מעצר בעניינם

טלי גוטליב:  זאת אומרת, לשחרר אותם, אבל אין להם ערבויות

טלי גוטליב:  אז הגו את הרעיון של מעצר באזיק אלקטרוני שנועד לאותם אנשים שאין להם מפקח אנושי, אין להם אבא ואימא

טלי גוטליב:  כך נולד הרעיון

טלי גוטליב:  בסופו של דבר, חוק סדר הדין הפלילי אוצר בתוכו את ההחלטה של מעצר אדם באזיק אלקטרוני

טלי גוטליב:  לשם זה נועד

טלי גוטליב:      אבל בתור פליליסטית אני אומרת לך, בתור מי שהייתה סניגורית, זה הפך להיות כלי שמשתמשים בו כשמשחררים אדם – מוגש נגדו כתב אישום ובקשה למעצר עד תום הליכים

טלי גוטליב:  יש תסקיר של שירות מבחן שממליץ על שחרור בפיקוח אנושי, בערבויות אנושיות, ל-24 שעות הוא צמוד, וגם אזיק אלקטרוני

טלי גוטליב:       מעצר באזיק אלקטרוני זה שלילת חירות אדירה

טלי גוטליב:  אי-אפשר להוציא את האף

טלי גוטליב:  כל דבר זה צלצול, וזאת הפרה

טלי גוטליב:  לצד זאת, אנחנו לא מתחשבים בזה בענישה

טלי גוטליב:  זה לא שיקול בעונש, אנחנו לא מפחיתים את הימים הללו

טלי גוטליב:  היו החלטות של שופטים שניסו להחליט

טלי גוטליב:  בית המשפט העליון התערב ולא ניתן להפחית את הימים

טלי גוטליב:       מכל מקום, אני כחברת כנסת, כמפקחת על הממשלה, רוצה להבין למה רוצים הגדלת מכסות

טלי גוטליב:  הרי אם אנחנו נגדיל להם מכסות, אדוני, הם יצטרכו עוד כוח אדם כדי לתפעל דברים

טלי גוטליב:  יש לזה השלכות מעבר לבקשה הזאת

טלי גוטליב:  אז בדקתי

טלי גוטליב:  הרי בדיון שעבר אמרתי: האזיק האלקטרוני הוא לצד העובדה של משוחררים עם בקשות למעצר עד תום הליכים

טלי גוטליב:  האופציה השנייה שמשתמשים בפיקוח אלקטרוני באזיק היא לפי חוק שחרור על תנאי, שנוספה לו באחד הסעיפים אפשרות שאם רשות שיקום האסיר ממליצה לשחרר אדם בשחרור מוקדם – שאגב, אדוני, הוא היה משתחרר בכל מקרה גם בלי אזיק אלקטרוני, כי בעבר שוחררו ועדיין משוחררים בתוכניות רש"א אסירים רבים עם תוכנית שיקום בלי איזוק אלקטרוני

טלי גוטליב:  בתוך אותו סעיף יש שחרור

טלי גוטליב:  אפשר לתת לאדם שהוא אסיר ברישיון להיות תחת מעצר באזיק אלקטרוני

טלי גוטליב:  זאת המשמעות המשפטית שלו

טלי גוטליב:  אלה שני החוקים ושתי הכותרות

טלי גוטליב:       אז כבר תהינו מספרית בישיבה הקודמת שקיימנו כאן בוועדה

טלי גוטליב:  הרי יש מכסה כיום שהיא 1,250

טלי גוטליב:  רוצים להעלות את זה ל-1,750

טלי גוטליב:  שאלנו אתכם אז: מה המכסות? אז באתי לכאן טיפה יותר מוקדם בבוקר כדי לשאול את הנציגים

טלי גוטליב:  תבינו, רשות שיקום האסיר השתמשה ב-326 מתוך 400, ועצורים 728

טלי גוטליב:  סך הכול 1,054 מתוך 1,250

טלי גוטליב:  עוד לא השתמשתם במכסה שלכם, למה אתם רוצים שאני אגדיל לכם את זה בעוד 500? אם אני אגדיל את זה, אתם צריכים להבין שיש השלכות

טלי גוטליב:  קודם כול, אני משחקת לידיים של בית המשפט בהיבט הזה שהכי קל לו בתיקים פליליים, שצריך לשקול שחרור ושוקלים שחרור, וידענו לשקול שחרורים וידענו לשחרר עצורים בלי אזיק אלקטרוני

טלי גוטליב:  עכשיו, כשתוגדל המכסה, כמעט לכל עצור לא רק שהוא יצטרך להביא מפקחים אנושיים, הוא גם יצטרך להציע אזיק אלקטרוני

טלי גוטליב:  סליחה על החפירות, אדוני, אבל מי שנמצא בשטח זה כאילו א, ב, בשבילו

טלי גוטליב:  אז למה אני צריכה להגדיל את המכסה אם עוד לא ניצלתם את המכסה?     היינו בישיבה קודמת וביקשנו לוודא את הפילוח

טלי גוטליב:  1,250 – 400 לרש"א, השאר לאזיק אלקטרוני

טלי גוטליב:  למה לא משחקים עם זה בינתיים? האם היה מקרה שרשות שיקום האסיר ביקשה איזוק אלקטרוני ולא הייתה מכסה ולא נתנו לה, ובגלל זה האסיר לא השתחרר?      

קריאה: היה

טלי גוטליב: בכמה מקרים כאלה מדובר? והאם כשהיה מדובר במקרים האלה – זה מה ששאלתי בישיבה קודמת – למה לא לקחתם מהמכסה הפנויה? הרי עם כל הכבוד, אני בצו לא מבחינה בין שחרור באיזוק אלקטרוני של עצור עד תום הליכים, או בין אסיר

טלי גוטליב:  אז אם אני לא עושה את ההבחנה הזאת, למה אתם הגעתם למצב - - -      

נירה לאמעי רכלבסקי: את לא יכולה לעשות את ההבחנה

נירה לאמעי רכלבסקי:  כשחוקקנו את החוק רצינו - -      

טלי גוטליב: בדיוק

טלי גוטליב:  זה מה שאני אומרת

נירה לאמעי רכלבסקי: - - ולא הסכימו שתהיה לוועדה אמירה בחלוקה

נירה לאמעי רכלבסקי:  החלוקה מתבצעת בתוך המשרד

טלי גוטליב: יפה

טלי גוטליב:  זה מה שאני אומרת

טלי גוטליב:  סליחה, אני אדגיש

טלי גוטליב:  אדרבה ואדרבה

טלי גוטליב:  אף אחד בחוק לא הגביל אתכם בתקן

טלי גוטליב:  אם יש לכם תקן של 1,250 ואתם החלטתם - - -      

איימן עודה: חברת הכנסת גוטליב, יש לך עוד דקה

טלי גוטליב: בסדר, אדוני

טלי גוטליב:  אני מתכנסת לכדי סיום

טלי גוטליב:  אני רק אומרת כך

טלי גוטליב:  1, לאור העובדה שיש לי 1,054 מתוך 1,250, לא נראה לי הגיוני שאני אצטרך להגדיל את המכסה בהיבט הזה על כל ההשלכות שכרוכות בדבר

טלי גוטליב:  אני לא סתם מגדילה את המכסה

טלי גוטליב:       יותר מזה, אדוני, אכן ראינו דיווחים שתנאי הכליאה גבוהים מאוד, והתפוסה היא תפוסה מוחלטת

טלי גוטליב:  אני אזכיר שתפוסת אסירים בבתי הכלא, אסירים שפוטים, הכלי שעומד לשירות בתי הסוהר הוא לא שחרור באיזוק אלקטרוני אלא שחרור מינהלי

טלי גוטליב:  השחרור באיזוק האלקטרוני לא קשור לשחרור המינהלי, הוא קשור לשחרור על תנאי, לשחרור בשליש

טלי גוטליב:  זה לא אותו דבר

טלי גוטליב:  אלה מילים אחרות לגמרי ושחרורים אחרים לגמרי

טלי גוטליב:  לכן יש פתרון של שירות בתי הסוהר בשחרורים המינהליים, וכבר ראינו החלטות של שחרורים מינהליים לא רק של שני שלישים אלא החלטות גורפות יותר, כמובן עם הסייגים שלא משחררים בעבירות אלמ"ב ולא משחררים בעבירות מין

נירה לאמעי רכלבסקי: אבל כאן הם - - -      

נירה לאמעי רכלבסקי: רק דקה

נירה לאמעי רכלבסקי:  אני לא מדברת איתך על חוק שחרור על תנאי, אני מדברת איתך על השחרורים המינהליים

נירה לאמעי רכלבסקי:  אגב, גם בחוק שחרור על תנאי הסיכוי שלך לשחרר אדם בעבירת מין או אלמ"ב הוא קלוש שבקלושים

נירה לאמעי רכלבסקי:  הוא קלוש על קלוש על קלוש, ואני אומרת את זה מניסיון

נירה לאמעי רכלבסקי:       לכן, אם תישמע דעתי, אדוני – אני לא רוצה להצביע נגד, אני חברת קואליציה, אבל באתי להסביר את הדברים

נירה לאמעי רכלבסקי:  ככל שתצטרך להיות הצבעה היום, אני אביא מישהו במקומי בהקשר הזה כי אני לא רוצה לשים רגל לקואליציה, אבל שהדברים יאמרו פה לפרוטוקול

נירה לאמעי רכלבסקי:  זאת המסגרת

איימן עודה: טוב, חברים, אני לא כל פעם אומר שחברת הכנסת גוטליב אומרת דברים שאני מסכים בצורה זו או אחרת, אבל זה מתקרב הפעם

איימן עודה:  לכן חשוב לנו לשמוע בהתחלה - - -      

נירה לאמעי רכלבסקי: אדוני

איימן עודה: בבקשה, נירה

נירה לאמעי רכלבסקי: רק נזכיר שהצו נמצא על שולחן הוועדה מיולי 2023

נירה לאמעי רכלבסקי:  ב-6 באוגוסט התכנסנו כדי לדון בצו

נירה לאמעי רכלבסקי:  עלו מספר נקודות שעוררו שאלות אצלנו

נירה לאמעי רכלבסקי:  הייתה אמורה להיות פגישה שיו"ר הוועדה ביקש לקיים עם יחידת מעוז

נירה לאמעי רכלבסקי:  מטעמים כאלה ואחרים שלא תלויים בנו ולא הבנו אותם לעומק לקח זמן עד שהפגישה נקבעה

נירה לאמעי רכלבסקי:  לבסוף, לצערנו, 7 באוקטובר קטע את הכול

נירה לאמעי רכלבסקי:  אבל אותו צו מונח על שולחן הוועדה, רק השתנתה לו בינתיים הכותרת מ-2023 ל-2024

נירה לאמעי רכלבסקי:       אנחנו ביקשנו נתונים מיחידת מעוז

נירה לאמעי רכלבסקי:  קיבלנו את חלקם

נירה לאמעי רכלבסקי:  אני חושבת שהשאלה הראשונה שהייתה על הפרק היא להסביר את המספר הזה 1,750, מניין הוא מגיע

נירה לאמעי רכלבסקי:  הוא מעוגן בהחלטת ממשלה שהתקבלה ב-2022, אבל מאיפה מגיע המספר הזה, כמו שאמרה חברת הכנסת גוטליב? מאחר שאף אחד מאיתנו לא יודע מה בית המשפט יחליט, מניין ההעלאה של 500 והצפי הזה על מה הוא מבוסס? אבל מטעמים טכניים אני אגיד שאולי נתחיל בנציג הפרקליטות – אתה לא צריך ללכת, איתמר?     

איתמר גלבפיש: נראה לי שאני יותר אתרום לוועדה הזאת כרגע מאשר לוועדה אחרת

נירה לאמעי רכלבסקי: אוקיי

נירה לאמעי רכלבסקי:  אז אולי באמת נתחיל בהסבר לגבי המספר 1,750, מדוע הוא מתבקש

איימן עודה: אוקיי

איימן עודה:  בבקשה

אפרת ליפשיץ פרקש: שלום, אדוני, שלום לכולם

אפרת ליפשיץ פרקש:  אני עורכת דין מהמשרד לביטחון לאומי

אפרת ליפשיץ פרקש:  למעשה, את כל הרקע כבר נתנו בדיון הקודם, אז אני כמובן לא אלאה את הוועדה ואנחנו לא נחזור על ההיסטוריה

אפרת ליפשיץ פרקש:  אבל אציין שלמעשה, כפי שאמרה היועצת המשפטית של הוועדה, הסיבה שמתבקשת ההגדלה נעוצה בהחלטת ממשלה, החלטת ממשלה שניתנה כבר ב-2022 מהחלטה מס' 1903 שדיברה על תוכנית לאומית לייעול והרחבה של מערך הכליאה ומרחב המחיה בבתי הסוהר ותיקון החלטת ממשלה קודמת שהייתה בנושא

אפרת ליפשיץ פרקש:  יש שם סעיף מפורש, סעיף 5 להחלטה, שמטיל על השר לביטחון לאומי בהסכמת שר האוצר ובהתייעצות עם שר המשפטים, בהתאם לסעיף 22יב לחוק המעצרים לפעול לקידום צו שיקבע כי מכסת מספר המפוקחים שניתן לפקח עליהם בעת ובעונה אחת בפיקוח אלקטרוני תעמוד על 1,750

אפרת ליפשיץ פרקש:  זאת אומרת, המספר מצוין כבר בהחלטת הממשלה

נירה לאמעי רכלבסקי: אבל מה הבסיס שלו, אפרת? למה 500 ולא 1,550?      

טלי גוטליב: כן

טלי גוטליב:  מאיפה המספר?      

אפרת ליפשיץ פרקש: אני אסביר

אפרת ליפשיץ פרקש:  בעבר, ערב חקיקת החוק ב-2014 המכסה עמדה על 750

אפרת ליפשיץ פרקש:  היא נשארה בתוקף כהוראת מעבר עד לקביעת צו מכסת המפוקחים

אפרת ליפשיץ פרקש:  בתחילה לא היה צורך לקבוע צו, כיוון שלא הגיעו למספר הזה

אפרת ליפשיץ פרקש:  בתקופת הקורונה הייתה עלייה מאסיבית שהצריכה את קביעת הצו, קביעת מספר גבוה יותר

נירה לאמעי רכלבסקי:  והוועדה הזאת - - - מ-750 ל-1,250

אפרת ליפשיץ פרקש: בהתחלה היה תקש"ח שדיבר על 1,000, ואז זה עלה מ-1,000 ל-1,250

נירה לאמעי רכלבסקי: כשאתם הבאתם את הצו נתנו לכם מה שבקשתם, בזמן הקורונה, ב-2020

אפרת ליפשיץ פרקש: למעשה, המדרגות זזות ב-250, 500

אפרת ליפשיץ פרקש:  הסיבה שמבקשים – אני לא רואה פה נציג אוצר

נירה לאמעי רכלבסקי: יש נציגי אוצר

אפרת ליפשיץ פרקש: אוקיי

אפרת ליפשיץ פרקש:  אז ראוי לשאול אותם לגבי המספר הספציפי

טלי גוטליב: אבל תסבירו מהותית למה אתם  צריכים את ההעלאה הזאת

אפרת ליפשיץ פרקש: אני אסביר שיש מדרגות מסוימות שקבועות

אפרת ליפשיץ פרקש:  זאת אומרת, המדרגות הן קבועות גם מבחינת התקצוב שלהן, כי כפי שכבר הוזכר כאן עצם זה שמגדילים את המכסה זה מצריך כמובן גם הגדלה של תקינה של היחידה והיערכות של יחידת מעוז, על מנת שאפשר יהיה לפקח באופן אפקטיבי גם עם ההגדלה

איימן עודה: סליחה, אפרת, אם בעבר לא השתמשתי בכל המכסה, למה אתם מבקשים להגדיל אותה?      

אפרת ליפשיץ פרקש: אני מסבירה

אפרת ליפשיץ פרקש:  כדי שניתן יהיה - - -      

טלי גוטליב: - - -      

איימן עודה: סליחה, חברת הכנסת גוטליב

טלי גוטליב:  סליחה

טלי גוטליב:  אין - - -      

איימן עודה: סליחה, היא משיבה על השאלה שלך

אפרת ליפשיץ פרקש: למעשה, גם אם לא רואים מהדיון הקודם איזושהי עלייה מסיבית, אנחנו נמצאים במגמת עלייה תמידית של מספר המפוקחים

אפרת ליפשיץ פרקש:  זאת אומרת, מעת לעת – אפשר לראות את זה בגרף של עלייה – גם אם יש לעיתים ירידות, אחר כך יש עלייה חוזרת

אפרת ליפשיץ פרקש:  למעשה, אנחנו במגמה קבועה של עלייה במספר המפוקחים

אפרת ליפשיץ פרקש:  הראייה שלנו היא ראייה עתידית ארוכת טווח, ולכן זה גם נכלל במסגרת התוכנית הלאומית לייעול והרחבה של מערך הכליאה

אפרת ליפשיץ פרקש:       צו הוא צו קבוע

אפרת ליפשיץ פרקש:  הוא לא נקבע אחת לשנה

אפרת ליפשיץ פרקש:  אנחנו לא מגיעים מייד לוועדה כל פעם כשיש עלייה כדי להגדיל את המכסה

אפרת ליפשיץ פרקש:  כל פעם שהגענו לוועדה ביקשנו להגדיל בכמות שהיא כמות מסוימת, לפי מדרגות שקובע משרד האוצר – ואפשר יהיה לשמוע את ההסבר שלהם – כאשר כל הגדלה כזאת מצריכה היערכות מוקדמת של היחידה

נירה לאמעי רכלבסקי: אסירים זה משהו יותר – לא שאני יכולה לחזות מה ועדת שחרורים תעשה, אבל אי-אפשר לחזות מבית המשפט

נירה לאמעי רכלבסקי:  אולי בית משפט בגלל שהוא יודע שיש, אז הוא ייטה לתת יותר, אבל אז הוא כבר - - -      

טלי גוטליב: רק שנייה

טלי גוטליב:  אני רוצה להבהיר משהו

טלי גוטליב:  בהליכי מעצר עד תום הליכים מבחני השחרור הם מבחנים מהותיים

טלי גוטליב:  מוגש כתב אישום, מוגשת בקשה למעצר עד תום הליכים, זה אומר שיש עילת מעצר, עבירה שיוצרת מסוכנות, והכלל הוא מעצר אלא אם יש חלופה

טלי גוטליב:  אתה לא תשחרר בהליכים כאלה רק כי יש לך עוד מכסה, כי אתה צריך לעמוד בקריטריונים המהותיים

אפרת ליפשיץ פרקש: נכון מאוד

טלי גוטליב: אז אני שואלת - - -      

נירה לאמעי רכלבסקי: אבל את רואה יותר ויותר שופטים שמאשרים על עבירות שהם חריג – אלמ"ב, ארגוני פשיעה

נירה לאמעי רכלבסקי:  זה עולה

טלי גוטליב: ממש לא

טלי גוטליב:  בתור מי שמצויה בפסיקה, ארגוני הפשיעה שכתובים פה הם בהארכות מעצר שלישית ורביעית בעליון

איתמר גלבפיש: ו-15 והלאה

טלי גוטליב: כן

טלי גוטליב:  בתיקים, בדיוק

איתמר גלבפיש: עשירית והלאה

טלי גוטליב: יפה, בדיוק

טלי גוטליב:  אדם שעצור עד תום הליכים, רק העליון מאריך מעצר שלו

טלי גוטליב:  כך הייתה כוונת המחוקק

טלי גוטליב:  בפועל, בתיקים חמורים – תיקי רצח, ארגוני פשיעה וכו', בכל התיקים הגדולים – אין שחרורים אלא בהארכות מעצר רבות

טלי גוטליב:  לכן, בעבירות החמורות שמנויות פה, לא משחררים ברצח רק כי אתה יכול לשחרר באזיק אלקטרוני, אתה משחרר רק בנסיבות מאוד קיצוניות

טלי גוטליב:  לכן הנתונים פה לא תואמים את הטענות שלנו

איימן עודה: תודה רבה

איימן עודה:  אני מבקש, חברת הכנסת גוטליב, דיברת ללא בקשת רשות

טלי גוטליב: אני מתנצלת

איימן עודה: וכמו שאני מכיר אותך, אם אנחנו נותנים לך ככה אז את תדברי כל הזמן

טלי גוטליב: לא, זה מהותי

איימן עודה: אז אני מבקש מכל חבר ועדה שיבקש רשות, ואני אתן לכולם

איימן עודה:  סליחה, אנחנו רוצים שתשכנעו אותנו

איימן עודה:  בינתיים אותי אישית לא שכנעת להגדלה כזאת

אפרת ליפשיץ פרקש: אדוני, אם תינתן לי אפשרות לי לדבר ולסיים את דבריי, אני מקווה שנצליח

איימן עודה: בבקשה

אפרת ליפשיץ פרקש: כמו שאמרתי, אנחנו במשך השנים – וניתן לראות את זה בנתונים – נמצאים במגמת עלייה בשימוש בכלי הפיקוח האלקטרוני, גם במסגרת התוכניות הלאומיות להרחבת מערך הכליאה והייעול שלו, וניסיון למצוא כלים שהם חלופות כליאה אפקטיביות וטובות וכבר הוכיחו את עצמם, ומהווים חלק מהמכלול של חלופות כליאה לעצורים ולאסירים

אפרת ליפשיץ פרקש:  כמו שאמרתי, הראייה שלנו היא ארוכת טווח

אפרת ליפשיץ פרקש:  כיוון שאנחנו ראינו בעבר הגדלה הולכת וגדלה - - -      

איימן עודה: ארוכת טווח

איימן עודה:  אנחנו יכולים לשבת עוד חצי שנה, עוד שנה - -      

אפרת ליפשיץ פרקש: לכן אני מסבירה

איימן עודה: - - לבדוק את הנסיבות

איימן עודה:  אם צריך עוד יותר, אז נעלה עוד יותר

איימן עודה:  אנחנו נמצאים פה כל הזמן

אפרת ליפשיץ פרקש: אדוני, אי-אפשר לשבת בעוד חצי שנה, כי כשאנחנו נגיע למספר שקרוב ל-2,250 אנחנו נהיה כבר באיחור

אפרת ליפשיץ פרקש:  לכן אני מסבירה

איימן עודה: לא, סליחה

איימן עודה:  אני רוצה לתת לך לדבר

איימן עודה:  תעני לי על השאלות הללו

איימן עודה:  היו יותר מ-2,000 הפרות בנושא הזה

איימן עודה:  אנחנו, האוכלוסייה הערבית, סובלים קשות מהפשיעה בקרב האוכלוסייה הערבית

איימן עודה:  היו דברים, קרו דברים של אנשים שהוחלט עבורם אזיק אלקטרוני, והם ניצלו זאת בשביל להמשיך את מסעם הנפשע בקרב החברה שלנו

איימן עודה:  יש את הבעיה של פגיעה בנשים

איימן עודה:  אלה דברים שהם מאוד רגישים במיוחד לגבי העניינים הללו

איימן עודה:  לכן, כל החלטה צריכה להיות החלטה שרואה את כל הדברים הללו

איימן עודה:  בינתיים לא השתמשתם בכל המכסה

איימן עודה:       בנוסף, היו הפרות גם בעבר בנושאים רגישים מאוד בחברה שלנו – החברה שלנו אני מדבר בכלל על החברה שלנו – אז למה להגדיל ב-500 בפעם אחת? למה לא להגדיל את זה הדרגתי? למה לא לקבל עוד עלייה קטנה עכשיו? במידה שאתם צריכים בעוד חצי שנה, שנה, שנה וחצי, אז תבואו

איימן עודה:  כל הזמן יש את הוועדה הזאת

איימן עודה:  אנחנו נדון במקצועיות ונחליט ביחד

איימן עודה:  למה להחליט על 500 בבת אחת עכשיו? בבקשה

אפרת ליפשיץ פרקש: אז אני מסבירה שוב

אפרת ליפשיץ פרקש:  אני מקווה שתינתן לי ההזדמנות לסיים את המשפט

אפרת ליפשיץ פרקש:  הגדלה מצריכה היערכות של היחידה

אפרת ליפשיץ פרקש:  אי-אפשר על כל 100 לבקש הגדלה של הצו ולבקש מהאוצר את התקציב ולגייס כוח אדם

אפרת ליפשיץ פרקש:  כשאנחנו מדברים על הגדלה והיערכות של היחידה, זה צריך להיות במספר - - -      

טלי גוטליב: אבל לא חבל על הכסף שכרוך בהגדלת מכסה לא  מנוצלת?      

אפרת ליפשיץ פרקש: אז האוצר יסביר

אפרת ליפשיץ פרקש:  גברתי, האוצר יסביר וגם נמצאת פה נציגה של תכנון

אפרת ליפשיץ פרקש:  הכסף לא ניתן מראש לכל ה-1,750

אפרת ליפשיץ פרקש:  יש מדרגות, ואפשר יהיה להסביר את זה

אפרת ליפשיץ פרקש:  כשמגיעים למספר מסוים, אז למעשה הכסף מגיע

איימן עודה: רק רגע

איימן עודה:  בבקשה, תסבירו את המדרגות בשביל להבין

אורלי ליימן עיני: קודם כול, בוקר טוב, אני רכזת משפט ואכיפה באגף תקציבים במשרד האוצר

אורלי ליימן עיני:  המדרגות שהיא התייחסה אליהן - - -      

איימן עודה: רק רגע, בבקשה

איימן עודה:  למה החלטת לדבר?      

אורלי ליימן עיני: חשבתי שאתה מבקש ממני להסביר את המדרגות

איימן עודה: רק רגע

איימן עודה:  טל ביקשה לדבר

אורלי ליימן עיני: אין בעיה, אני אחכה שתפנו אליי

איימן עודה: אני אשמח שתדברי, אבל היא ביקשה לדבר ואת נכנסת לתוך דבריה

איימן עודה:  בבקשה

טל גבאי: לא, זה בסדר

איימן עודה: תחליטו ביניכן מי תדבר

איימן עודה:  אני מסכים

טל גבאי: אני מהמשרד לביטחון לאומי, מהתקציבים

טל גבאי:  ההגדלה של המכסות ל-1,750 נקבעה גם היא במדרגות

איימן עודה: איך המדרגות?      

טל גבאי: מדרגות של 250, בדיוק כמו שהיה בעלייה - - -      

איימן עודה: כל כמה זמן?      

טל גבאי: ברגע שמגיעים למיצוי

טל גבאי:  זאת אומרת, רק ברגע שמגיעים ל-1,100 אזיקים הם יקבלו את התקצוב ל-1,250, למדרגה הראשונה

איימן עודה: סליחה, אנחנו רוצים להבין

איימן עודה:  יש שופטים שלא רואים את התמונה ההוליסטית בכל המדינה ומוכנים לתת החלטות כאלה או אחרות, ואנחנו נגיע מהר למכסה הזאת

איימן עודה:  אז תיאורטית יכול להיות שתוך שלושה חודשים אתם תמלאו את כל המכסה הזאת?     

טל גבאי: כבר היינו לפני כמה חודשים קרובים

טל גבאי:  היינו על 1,170 אזיקים

טל גבאי:  זאת אומרת, היינו קרובים

איימן עודה: לא, לא

איימן עודה:  אני מדבר על עוד 500

טל גבאי: אז המכסה היא במדרגות של 250

טל גבאי:  זאת אומרת, ברגע שנגיע למיצוי של 1,500, רק אז נעלה למדרגה של 1,750

איימן עודה: בבת אחת

טל גבאי: של 250

טל גבאי:  כן

קריאה: באלקים של 250 כל פעם

טל גבאי: הקפיצות הן של 250 כל פעם בהתאם למיצוי המכסה

נירה לאמעי רכלבסקי: מה זה אומר, שאתם לגייס עוד מפקחים ולהכשיר אותם?      

טל גבאי: כן

טלי גוטליב: אבל יש לכם עכשיו 250 ספייר שלא נוצלו

טל גבאי: לא

טלי גוטליב: 200

טלי גוטליב:  ניצלתם 1,054

טל גבאי: אבל לפני כמה חודשים היינו על 1,170

טלי גוטליב: אז אם לפני כמה חודשים, לפני העומס, הייתם על פחות, אז איך עכשיו - - -     

יצחק קרויזר: אבל רגע, טלי

יצחק קרויזר:  הם בהתאם לצורך כל פעם קופצים במדרגה, במקום לבוא לפה כל כמה חודשים עם אישור מחודש

איימן עודה: חבר הכנסת קרויזר רוצה לדבר, תנו לו לדבר

איימן עודה:  אחר כך חבר הכנסת סעדה

איימן עודה:  בבקשה, חבר הכנסת קרויזר

יצחק קרויזר: תודה רבה, היושב-ראש

איימן עודה: בבקשה

יצחק קרויזר: אם אני מבין נכון, כל פעם שיש לכם דרישה – זה מה שהיא אומרת, הם מקפיצים במדרגות בהתאם לצורך של הגיוס של כוח האדם שיש להם ובהתאם לצורך שלהם בבתי הכלא

יצחק קרויזר:  הם לא מקפיצים עכשיו עוד פעם ב-500

יצחק קרויזר:  הם מגיעים למיצוי של מה שקיים בידיהם כרגע, והם קופצים במדרגה

יצחק קרויזר:  במקום לבוא לפה בעוד כמה חודשים ולבקש עוד ארכה, הם מבקשים עכשיו איזה באלק שיהיה להם

טלי גוטליב: אבל הם אף פעם לא הגיעו למכסה

נירה לאמעי רכלבסקי: כל הדבר זה הולך ובא

נירה לאמעי רכלבסקי:  הרי הם לא יכולים לחזות

נירה לאמעי רכלבסקי:  יכול להיות שפתאום מחר יהיה יום דיונים בבתי המשפט בכל הארץ, כל השופטים ייתנו עכשיו ב-20 דיונים בכל בית משפט איזוק אלקטרוני

נירה לאמעי רכלבסקי:  פתאום תהיה קפיצה

יצחק קרויזר: נכון

נירה לאמעי רכלבסקי: אלא אם הם יגידו לשופט: אני לא יכול, אין לי, אין לי מכסה

איימן עודה: נירה, נירה - - -     

אפרת ליפשיץ פרקש: אנחנו לא רוצים להגיע למצב - - -     

איימן עודה: סליחה, סליחה, אני רוצה לתת לחבר הכנסת סעדה

איימן עודה:  אבל לפני זה אני רוצה להשיב לנירה

איימן עודה:  נירה, אנחנו נמצאים פה כל הזמן, ואם ההעלאה היא העלאה שלא הגיעו למכסה אף פעם, ואם למשל נחליט עכשיו על העלאה של 200 מכסות, אז הם יכולים להגיע בעוד חצי שנה ולהגיד: סליחה, מסיבות ענייניות אנחנו צריכים עוד

איימן עודה:  אנחנו נמצאים פה כל הזמן, ואין לנו אינטרס לא אישי, לא סקטוריאלי ולא שיקולים זרים, אלא מה שמעניין אותנו זו טובת החברה

איימן עודה:  לכן, אין ספק, אם ממש צריך להגדיל בעוד הגדלה, אנחנו נהיה פה ונגדיל

אפרת ליפשיץ פרקש: אדוני - - -     

איימן עודה: בבקשה, חבר הכנסת סעדה, ואחר כך את

משה סעדה: שאלה לאגף תקציבים

משה סעדה:  אם אני מבין נכון, קודם כול הבעיה העיקרית שבכלל מגיעים לכאן היא בגלל הלחץ בבתי הכלא

משה סעדה:  ככה אני רואה את זה, אחרת לא היינו בכלל מקיימים את הדיון

משה סעדה:  השאלה שאני רוצה לשאול היא מבחינת עלויות

משה סעדה:  אני יודע מביקור שערכנו בשב"ס לאחרונה שזה 100,000 שקל תקציב של אסיר בכלא

משה סעדה:  כמה התקציב שעולה פר כל אדם עם איזוק אלקטרוני? מה הן העלויות של זה?      

אורלי ליימן עיני: זה הולך לפי מפתחות

אורלי ליימן עיני:  חבר הכנסת צודק

אורלי ליימן עיני:  אני חושבת שהרכיב הכי משמעותי שצריך להיות פה בדיון הוא המצוקה האדירה שיש היום בבתי הכלא

טלי גוטליב: אבל איך זה יקל לך - - -     

משה סעדה: שנייה, טלי, טלי

אורלי ליימן עיני: יש היום צפיפות מטורפת ששב"ס כבר לא עומד בה, והאיזוק כראייה ארוכת טווח וכראייה אסטרטגית היה אמור להיות חלק מתוכנית להקלת העומסים בבתי הכלא בנושא המעצרים

אורלי ליימן עיני:  לכן אנחנו חושבים שלא צריכה להיות מגבלה, ודווקא אני לא חושבת שכדאי לחכות עד שזה יתמלא ורק אז להגדיל עוד את הצו, אלא לאפשר מראש איזושהי מכסה שאנחנו באמת מתקצבים לפי מדרגות, כדי לוודא שזה לא מה שחוסם

משה סעדה: מה הן העלויות של - - -      

אורלי ליימן עיני: אם אפשר להקל על המצב בבתי הכלא, אנחנו עושים הכול כדי להקל על המצב

אורלי ליימן עיני:  יש מדרגות

אורלי ליימן עיני:  פחות או יותר 250 מכסות באיזוק אלקטרוני הן 10 מיליון שקל ועשרה תקנים

אורלי ליימן עיני:  משהו כזה

טלי גוטליב: אני יכולה לשאול אותך שאלה?      

משה סעדה: לא, מה זה "ועוד עשרה תקנים"?      

איימן עודה: סליחה, כל חבר כנסת שרוצה לדבר צריך - - -      

משה סעדה: אני רוצה לדעת פר אדם

משה סעדה:  את אומרת לי: "10 מיליון פלוס עשרה תקנים"

משה סעדה:  פר אדם, כמה העלות של זה?      

מירב אורון: אני יכולה לענות על זה

איימן עודה: בבקשה

מירב אורון: עלות של החזקת עצור בתוך כותלי הכלא היא פי ארבעה מאיזוק אלקטרוני

מירב אורון:  לערך, עלות של החזקת עצור באיזוק אלקטרוני היא 60,000 שקלים, לעומת 240,000 שקלים בתוך הכלא

טלי גוטליב: אני מבקשת לשאול שאלה, אדוני היו"ר

איימן עודה: בבקשה

טלי גוטליב: אני לא רוצה להפריע פה כי אני קואליציה כמו שאמרתי, אבל אלה שאלות שחייבים לשאול אותן

טלי גוטליב:  תבינו משהו, לצורך העניין אני רוצה לעזור לשר בן גביר לנהל נכון את בתי הסוהר, בפירוש, כי אני מבינה שמה שאכפת לו זה באמת זכויות אדם בהיבטים הכי אלמנטריים שלהם

טלי גוטליב:  אבל אני פה כדי להבין איך החוק הזה, איך הגדלת המכסה מורידה את העומס בשירות בתי הסוהר

טלי גוטליב:       אסירים ביטחוניים לא משתחררים באזיק אלקטרוני

טלי גוטליב:  אנחנו לא שם

טלי גוטליב:  אסירים רגילים בחוק שחרור על תנאי, שהוא החוק היחיד שבגדרו אתם פועלים – מדברים שם על אסירים שתוכנית רש"א מפעילה להם תוכנית ובין שאר האלמנטים זה אזיק אלקטרוני

טלי גוטליב:  זה החוק

נירה לאמעי רכלבסקי: לא נותנים להם פחות 20%

טלי גוטליב: רגע, רגע

טלי גוטליב:  דקה, אני רק אומרת שתבינו

טלי גוטליב:  זאת אומרת שבגדרו של חוק שחרור על תנאי, האלמנט של אזיק אלקטרוני לא יוריד את מכסת האסירים בשום צורה, עם כל הכבוד

טלי גוטליב:  אפילו לא שינו בחוק שחרור על תנאי את הקריטריונים שמקילים בשחרור על תנאי

טלי גוטליב:  על פי חוק שחרור על תנאי, הסעיף שמדבר על שחרור באזיק אלקטרוני הוא אדם שנבנתה לו תוכנית רש"א, בכל הכבוד

טלי גוטליב:  אם לאדם נבנתה תוכנית רש"א, את יכולה לשחרר אותו בכל מקרה

טלי גוטליב:  למה צריכה להעמיס עליו אזיק אלקטרוני? אדרבה ואדרבה

טלי גוטליב:  להפך, תשחררו

אירית יפתח-שרצקי: אפשר להוסיף בעניין של תוכניות רש"א?      

איימן עודה: סליחה, סליחה

איימן עודה:  חברת הכנסת גוטליב, סליחה

איימן עודה:  בבקשה, נשמע את דעתך

אירית יפתח-שרצקי: שלום, אני מהרשות לשיקום האסיר

אירית יפתח-שרצקי:  אני מסכימה עם כל מה שנאמר כאן פרט לדבר אחד

אירית יפתח-שרצקי:  ועדות השחרורים פועלות על סמך תבחינים מאוד מסוימים

אירית יפתח-שרצקי:  אבל אנחנו יודעים שכשאנחנו בוחנים את התאמתו של אסיר שהוא עם רצידיביזם ועבר מאוד מורכב, הוא מהווה איזושהי מסוכנות גבוהה יותר

אירית יפתח-שרצקי:  ברגע שנגבש תכנית שיקום שכוללת איזוק אלקטרוני, הסיכוי שלו להשתחרר בשחרור מוקדם הוא הרבה יותר גבוה

אירית יפתח-שרצקי:       היום אנחנו מראש מייעדים את אוכלוסיית האסירים לאיזוק אלקטרוני עם עבירות מאוד ספציפיות

אירית יפתח-שרצקי:  יש לנו נתונים של שנת 2023, כמובן בהלימה עם יחידת מעוז, שבמקום הראשון מבחינת המפוקחים שלהם הם עם עבירות נשק

אירית יפתח-שרצקי:  במקום השני עם עבירות אלימות

אירית יפתח-שרצקי:  זאת אומרת, אלה אסירים שלא היו משתחררים מהכלא לולא תוכנית רש"א, תוכנית שיקום אינטנסיבית שכוללת איזוק אלקטרוני

אירית יפתח-שרצקי:  והיו מקרים

אירית יפתח-שרצקי:  כאשר מיצינו את המכסה והגענו קרוב ל-400, לא יכולנו להמליץ על תוכניות שיקום כי לא היה לנו את הרכיב של האזיק האלקטרוני

אירית יפתח-שרצקי:  לכן, חשוב מאוד לדייק בנושא הזה, כי האזיק האלקטרוני מבחינתנו הוא רכיב משמעותי, הוא פיקוחי-שיקומי

אירית יפתח-שרצקי:  הוא לא רק רכיב טכני שמצביע על הפרות או - - -      

איימן עודה: מילים חשובות

איימן עודה:  תודה רבה לך

טלי גוטליב: אז למה לא לקחתם מהמכסה הפנויה?      

איימן עודה: רק רגע, בבקשה

איימן עודה:  נורית מהממ"מ, בבקשה

איימן עודה:  בואו נתקדם, בואו נתקדם

אירית יפתח-שרצקי: אני יכולה רק להשיב לחברת הכנסת

אירית יפתח-שרצקי:  כשאנחנו מגיעים למיצוי המכסה, אנחנו הרבה פעמים מבקשים מנציבת שב"ס ניוד של אזיקים פנויים, וזה לא תמיד מתאפשר

נירה לאמעי רכלבסקי: זאת שאלה אחרת

נירה לאמעי רכלבסקי:  למה המכסה לא גדלה לטובתכם, מבחינת החלוקה הפנימית? זאת שאלה שגם צריך לשאול

אירית יפתח-שרצקי: חד-משמעית

אפרת ליפשיץ פרקש: היא גדלה בשנים האחרונות

אפרת ליפשיץ פרקש:  אני רוצה לסיים ולא נתנו לי לסיים את ההסבר

אפרת ליפשיץ פרקש:  אם אני אסיים את ההסבר, אני בטוחה שזה יענה על הרבה שאלות פה

קריאה: תמתיני שיקשיבו לך

טלי גוטליב: אנחנו מקשיבים לה

טלי גוטליב:  הכול בסדר, זאת ועדה עם סיעור מוחות

איימן עודה: טוב, חברים, בואו נשמע את נורית מהממ"מ, בבקשה

נורית כהן יכימוביץ: תודה רבה

נורית כהן יכימוביץ:  אני ראש תחום ביטחון פנים, מרכז המחקר והמידע של הכנסת

נורית כהן יכימוביץ:  אני רוצה להצביע על כמה דברים שעולים מהנתונים שיש בידינו, גם הנתונים שהועברו לקראת הדיון היום וגם דיונים מהעבר

נורית כהן יכימוביץ:  קודם כול, במבט על כמה שנים אחורה אנחנו יכולים לראות שהמכסה בעצם אף פעם לא הייתה מנוצלת

נורית כהן יכימוביץ:  יותר שנים אחורה אנחנו מדברים על סדר גודל של בין 50% ל-75% ניצול

נורית כהן יכימוביץ:  בנתונים שהגיעו אתמול, אחוז  הניצול הוא יותר גבוה

נורית כהן יכימוביץ:  אנחנו הגענו ל-84% ניצול

נורית כהן יכימוביץ:  עדיין זה לא מתקרב ל-100%

משה סעדה: ולמה זה לא מנוצל כרגע?     

נורית כהן יכימוביץ: אלה החלטות של שופטים, אז אולי נירה תדבר על זה יותר

נירה לאמעי רכלבסקי: כי בית המשפט לא - - -      

משה סעדה: לא משתמש בכלי

נירה לאמעי רכלבסקי: כן

נירה לאמעי רכלבסקי:  אני חושבת שמעבר לזה, בנתונים שקיבלנו יש גם עניין של הפרות

נירה לאמעי רכלבסקי:  צריך גם להבין שלכלי הזה יש מגבלה

נירה לאמעי רכלבסקי:  דיברו איתנו כאן על 6,059 אירועים של הפרה

קריאה: לא, רק 40% מתוכם הפרות

נירה לאמעי רכלבסקי: חברים, אבל 2,368 הוגדרו כהפרות, והיו 595 שימועים – סליחה, מתוכם 425 הוחלט על השארה בפיקוח, ו-170 החזירו למתקן כליאה

נירה לאמעי רכלבסקי:  כלומר, לפעמים משתמשים בכלי הזה בצורה - - -      

משה סעדה: באובר

נירה לאמעי רכלבסקי: בוודאי

נירה לאמעי רכלבסקי:  ואז אתה כבר קולט - - -      

משה סעדה: כפרקליט לשעבר אני נגד הכלי הזה

משה סעדה:  אני מעדיף שיהיו בכליאה

משה סעדה:  אני חושב ששם זה יותר נכון

איימן עודה: אוקיי, חבר הכנסת סעדה, בוא נשמע את נורית, בבקשה

נורית כהן יכימוביץ: אני רוצה לפתוח טיפה יותר את הגידול בשיעור הניצול שהיה בתקופה האחרונה

נורית כהן יכימוביץ:  יש לנו נתונים מלפני שלוש שנים, אוקטובר 2020

נורית כהן יכימוביץ:  אני רק אעיר שאני יודעת שהמכסה לא החליטה מראש - - -      

איימן עודה: אוקטובר 2020 זה הקורונה

נורית כהן יכימוביץ: נכון

נורית כהן יכימוביץ:  במכסה לא הוחלט מראש על ההתפלגות בין עצורים לשפוטים, אבל עדיין יכול להיות ששווה לתת את המבט הזה, כי באוקטובר 2020 היו לנו 695 עצורים ו-116 שפוטים

נורית כהן יכימוביץ:  עכשיו יש לנו 728 עצורים ו-326 שפוטים

נורית כהן יכימוביץ:  מזה אנחנו לומדים שעיקר הגידול בניצול של המכסה הוא בתחום השפוטים

נורית כהן יכימוביץ:  כלומר, הגידול בעצורים הוא די קטן, הגידול בשפוטים הוא בעצם של פי שניים ויותר

איימן עודה: סליחה, את יודעת אם יש פשיעה בקרב האוכלוסייה הערבית או אלימות בתוך המשפחה?     

נורית כהן יכימוביץ: זה הדבר האחרון שרציתי לציין

נורית כהן יכימוביץ:  מעבר לזה שעיקר הגידול הוא בשפוטים ולא בעצורים, רציתי לציין גם את תמהיל העבירות השונה שיש בין שפוטים לעצורים וגם את הנקודות שציינת

נורית כהן יכימוביץ:  ספציפית לגבי מה ששאלת על אלימות במשפחה, מהדיווח שקיבלנו אתמול אנחנו רואים שיש 94 מפוקחים

נורית כהן יכימוביץ:  כולם בסטטוס של עצור – ככה הבנתי – שעצורים בגלל אלימות במשפחה

נורית כהן יכימוביץ:  אני אציין גם שהמספר הזה גדל במהלך השנים

איימן עודה: סליחה

איימן עודה:  כמה אנשים השתמשו באיזוק האלקטרוני לרעה בתחום הזה?     

נורית כהן יכימוביץ: את זה אנחנו לא יודעים

איימן עודה: זה מידע חשוב

נורית כהן יכימוביץ: יכול להיות שזאת שאלה למשטרה

איימן עודה: זה מרכיב חשוב בהחלטה שלנו

נירה לאמעי רכלבסקי: סליחה, אני יכולה רק להגיד שהם לא יכולים לדעת

נירה לאמעי רכלבסקי:  הם יכולים לדעת אם מישהו ביצע עבירה בזמן שהוא היה אזוק אלקטרונית

איימן עודה: כן, בטח

נירה לאמעי רכלבסקי: לא

איימן עודה: למה לא?     

נירה לאמעי רכלבסקי: או ניסה לחבל באזיק

משה סעדה: או גם נמלט

טלי גוטליב: לפעמים הפרה היא גם פשוטה

טלי גוטליב:  לדוגמה, אתה מתרחק למרפסת ולא קיבלת היתר להגיע למרפסת

טלי גוטליב:  זה נחשב להפרה

נירה לאמעי רכלבסקי: אני יודעת

נירה לאמעי רכלבסקי:  אבל אנחנו שואלים על ההפרות המהותיות - - -      

איימן עודה: אני מדבר על הפרה מהותית

איימן עודה:  כלומר - - -     

טלי גוטליב: שלא החזירו למעצר

איימן עודה: אני מדבר על עבירה מהותית

איימן עודה:  כלומר, הוא ניצל את זה שהוא לא בבית הסוהר והמשיך בהתעללות שלו בתוך המשפחה

איימן עודה:  אלה הדברים החשובים

איימן עודה:  אלה שני נושאים מאוד מאוד רגישים, הנושא הזה של אלימות בתוך המשפחה, והנושא של פשיעה בתוך החברה הערבית שהפך למגפה, ואנחנו חייבים בכל חומרה להיאבק נגדו

איימן עודה:  לכן, חשוב לנו להבין את הנתונים הללו

טלי גוטליב: לא

טלי גוטליב:  צריך גם לדעת כמה בחברה הערבית בכלל יש עם אזיק אלקטרוני

טלי גוטליב:  אני לא בטוחה שיש כמעט

איימן עודה: יש, יש

טלי גוטליב: יש בעבירות נשק במקרים - - -      

אירית יפתח-שרצקי: יש

אירית יפתח-שרצקי:  לנו יש ייצוג יתר אפילו

טלי גוטליב: לא, אני לא מדברת בשחרור על תנאי, אני מדברת בעצורים

טלי גוטליב:  זה הבדל גדול מאוד, אדוני

טלי גוטליב:  אדוני יראה בפילוח

נירה לאמעי רכלבסקי: הם לא עושים פילוחים כאלה

טלי גוטליב: אז זהו, זה קריטי

איימן עודה: אבל סליחה

קריאה: שב"ס ידע לפלח לפי - - -       

נירה לאמעי רכלבסקי: אז אם יש, תגידי

משה סעדה: שב"ס לא יודע - - -      

איימן עודה: סליחה

טלי גוטליב: מיעוט של המיעוט בהחלטת איזוק אלקטרוני

איימן עודה: סליחה, חברים, כולנו פה מחפשים - - -      

טלי גוטליב: תסתכלי ותראי מספרית כמה יש לך בחברה הערבית באזיק אלקטרוני

איימן עודה: סליחה

איימן עודה:  חברים, כולנו פה מחפשים את טובת החברה

איימן עודה:  במידה שאין לנו את הנתונים הללו, אנחנו לא יכולים להרשות לתת עוד יותר תקנים ב-500 תקנים

איימן עודה:  אנחנו רוצים את הנתונים הללו

איימן עודה:  אנחנו רוצים שההחלטה שלנו תהיה באמת לטובת כולם

איימן עודה:  לכן, איך אנחנו יכולים לקבל את הנתונים הללו?      

נורית כהן יכימוביץ: אוקיי

נורית כהן יכימוביץ:  קודם כול, אנחנו יודעים ששב"ס יודע לפלח לפי קבוצות אוכלוסייה, יהודים וערבים

נורית כהן יכימוביץ:  אם הנתונים לא קיימים, אפשר לבקש אותם

קריאה: יש החלטת ממשלה

איימן עודה: אלימות בתוך המשפחה או פשיעה בקרב האוכלוסייה הערבית

איימן עודה:  אלה שני הנושאים

נורית כהן יכימוביץ: לגבי אלימות במשפחה יש לנו נתונים

נורית כהן יכימוביץ:  אני רוצה להצביע על גידול במספר של המפוקחים מקבוצת אלימות במשפחה

נורית כהן יכימוביץ:  אם בשנת 2019 היו 26 מפוקחים כאלה, בשנת 2020 כבר היו 63 ועכשיו יש 94

נורית כהן יכימוביץ:  כלומר, בתוך ארבע שנים גדלנו בערך מ-26 ל-94

איימן עודה: וכמה אנשים ניסו את זה לרעה?      

נורית כהן יכימוביץ: לדעתי זאת שאלה למשטרה

איימן עודה: בבקשה

עינת קרפל: שלום, נעים מאוד, אני יועמ"ש של יחידת מעוז

עינת קרפל:  אני רוצה לעשות קצת סדר ולהסביר לכם טיפה איך אנחנו עובדים ומה המשמעות של ההפרות

עינת קרפל:  החוק למעשה קובע הפרה שהיא מהותית, הוא נותן קריטריונים מדויקים למה נכלל תחת הפרה מהותית, ויש הפרה שהיא הפרה ראשונה והפרה חוזרת

איימן עודה: חבר הכנסת מושיאשוילי

איימן עודה:  כן, בבקשה

עינת קרפל: ברגע שמישהו מגיע אלינו לפיקוח, הוא מגיע למקום הפיקוח, מתקינים אותו באמצעות המכשיר הטכנולוגי, ומגיע גם צוות שלנו, שזה צוות של מבררים – מפקחים, אנשים שלנו – להסביר לאותו אדם על תוכנית הפיקוח

עינת קרפל:  ככל שהוא מפר את התנאים של התוכנית, מתקבל אצלנו במשל"ט היחידה חיווי

עינת קרפל:  החיווי למעשה אומר או שהוא יצא וחזר, או שהוא יצא לחלון ולא חזר בזמן

עינת קרפל:  יש כל מיני סוגים של חיוויים

עינת קרפל:  ברגע שמתקבל חיווי, יש לנו סדר פעולות מובנה של משל"ט היחידה של מה הוא עושה, ולאחר מכן גם מגיע צוות של אנשים שלנו למקום הפיקוח ומברר את החיווי

עינת קרפל:  יש כל מיני סוגים של הפרות – יש גם כאלה של מי שיצא לשש דקות וחזר; יש מישהו שיצא למרפסת וחזר

עינת קרפל:  יש כל מיני סוגים - - -     

משה סעדה: אבל כמה ניצלו לבצע עבירות פליליות? זאת השאלה

משה סעדה:  כמה אנשים ניצלו את האיזוק לבצע עבירה פלילית?      

עינת קרפל: לבצע עבירה פלילית? נגד כמה הוגש כתב אישום בזמן שהם היו באיזוק?     

משה סעדה: כן, כן, הפרת הוראה חוקית

נירה לאמעי רכלבסקי: או אפילו נפתחה חקירה

טלי גוטליב: או נגיד הפרת הוראה חוקית

טלי גוטליב:  כן, אפילו הפרת הוראה חוקית

עינת קרפל: זה נתון שאין לי פה

איתמר גלבפיש: לא, כל הפרה של האיזוק - - -       

טלי גוטליב: לא, לא נכון

טלי גוטליב:  לא תמיד אתם - - -     

נירה לאמעי רכלבסקי: כמה ניסו לחבל באזיק?     

עינת קרפל: גם בזה יש הבחנה

עינת קרפל:  מה זה "לחבל באזיק", שברו את הקליפס כי הוא נשבר? בכווה? בזדון?      

נירה לאמעי רכלבסקי: בכוונה, כן

נירה לאמעי רכלבסקי:  או ניסו להשיג מישהו

נירה לאמעי רכלבסקי:  הרי יש לכם כבר מפקח ששוחד והורשע

עינת קרפל: נכון

נירה לאמעי רכלבסקי: נכון? יש מפקח ששוחד והורשע

נירה לאמעי רכלבסקי:  שכנעו אותו, את מי ששם את האזיק

עינת קרפל: זה לא היה מפקח, זה היה נציג של החברה המפעילה

נירה לאמעי רכלבסקי: סליחה, נציג של החברה המפעילה, סליחה

נירה לאמעי רכלבסקי:  לא משנה

כינרת צימרמן: זה כן משנה כי הוא לא איש שב"ס, אז זה כן משנה

קריאה: זה גם היה מקרה אחד

נירה לאמעי רכלבסקי: בסדר

נירה לאמעי רכלבסקי:  בואו נגיד תודה לאל שהיה רק אחד

נירה לאמעי רכלבסקי:  השאלה היא, כמה ניסו ממש לחבל באזיק ולפתוח אותו?     

כינרת צימרמן: שוב, צריך להסתכל על הנתונים של היחידה בעין של מה בסוף הכלי הזה נותן

כינרת צימרמן:  הכלי הזה לא נותן רק מענה לאסירים משוחררים

כינרת צימרמן:  הוא כלי יפה ונותן מענה גם לאסירים משוחררים, אבל הוא נותן גם מענה מצוין לכ-700 עצורים, שאם לא היה את הכלי הזה הם היו בכלא

כינרת צימרמן:       אנחנו לא מדברים על אלה – אולי בזה הדעות חלוקות

כינרת צימרמן:  העמדה של חברת הכנסת גוטליב היא שזה כלי בנוסף, ואחרת היה אפשר לשחרר

כינרת צימרמן:  אנחנו חושבים שהנתונים הם אחרים, כיוון שאם אנחנו מסתכלים על כמות העצורים בחלוקה של פרקליטות מול משטרה, או לבדוק כמה עצורים המשטרה משחררת בלי תנאים בכלל או בתנאים מגבילים בלי איזוק אלקטרוני, אז אנחנו מבינים שאלה שהמשטרה מבקשת  לאזוק באיזוק אלקטרוני הם אלה שהם לא היו משחררים אלא אם יש להם גם את הכלי הזה

כינרת צימרמן:  זאת אומרת, זה אדם שהיה יושב היום בכלא

כינרת צימרמן:  וגם לפי הפרקליטות, הם אלה שאולי לא בדיון הראשון, אבל גם אם זה בדיון הרביעי אותו אחד היה היום יושב בכלא, והיום הוא בבית ולא תופס מקום

טלי גוטליב: אבל את בתוך המכסה

טלי גוטליב:  אני מסכימה איתך

סימון מושיאשוילי: טלי, טלי, טלי, את צריכה לשים לב שהכלי הזה היום נובע מהמגמה שסך הכול בתי הכלא מלאים, הם אובר על אובר

טלי גוטליב: רגע, שנייה

טלי גוטליב:  קודם כול, אף שופט פלילי לא שוקל את - - -     

איימן עודה: חברי הכנסת, מעכשיו יש לי פטיש

איימן עודה:  לאט-לאט, בבקשה

טלי גוטליב: אף שופט פלילי לא שוקל את שיקול העומס כשיקול שחרור

טלי גוטליב:  יש לי חדשות בשבילכם

טלי גוטליב:  אתם לא תראו אף פסק דין בישראל, לא בעליון, לא במחוזי ולא בשלום, של שופט - - -     

קריאה: זה לא - - -      

טלי גוטליב: סליחה –  ששוקל ששוחרר בתיק מסוכנות בגלל העומס שבבתי הסוהר, עם כל הכבוד

איימן עודה: טוב

איימן עודה:  סליחה, בואו נשמע עכשיו את ד"ר סיגל שהב, המרכז האקדמי למשפט ולעסקים, בבקשה

טלי גוטליב: פשוט תסבירו לנו את הצורך במכסה, ניתן לכם

טלי גוטליב:  לא נתתם הסבר

איימן עודה: ד"ר סיגל שהב, בבקשה

טלי גוטליב: פנו אליכם, אמרו שאין מכסות?      

יצחק קרויזר: תני לה רגע לדבר

סיגל שהב: תודה

סיגל שהב:  אנחנו מהקליניקה לזכויות בהליך הפלילי במרכז האקדמי למשפט ולעסקים

סיגל שהב:  אני רוצה לומר שבהמשך לנתונים שפרסמו אתמול על קרוב ל-100% תפוסה בבתי הסוהר, אנחנו מבינים שגם לגבי המקרים בחברה הערבית וגם לגבי אלימות במשפחה המצב הוא דינמי באופן כזה שבקרוב לא תהיה לנו חלופה אחרת למעט החלופה של איזוק אלקטרוני, עם כל הקשיים שטלי ציינה לגביהם, והיא צודקת בכולם

סיגל שהב:  אבל אין ברירה, אנחנו כבר הולכים לכיוון שחייבים לפתח עוד דרכים להתמודד עם התפוסה המלאה בבתי הסוהר

סיגל שהב:       דובר כאן על הרכיב הפיקוחי-השיקומי, על אחוז ניצול שעולה

סיגל שהב:  התפקיד שלכם כמחוקקים הוא בסך הכול גם לעצב את התפיסה גם בקרב רשויות אכיפת החוק וגם בקרב השופטים

איימן עודה: ד"ר שהב, את צודקת לחלוטין, במיוחד במקום השיקומי

איימן עודה:  זה דבר שמאוד מדבר אליי, אני חושב גם לכל חברי הכנסת

איימן עודה:  הפן החברתי שאת התייחסת אליו זה נושא מאוד מאוד מכריע מבחינתי, מאוד מכריע, מאוד מאוד חשוב

איימן עודה:  יש לנו בעיה רצינית והיא הפשיעה בקרב האוכלוסייה הערבית

איימן עודה:  זאת בעיה שאנחנו אמורים לגייס את הכול, אבל את הכול, בשביל למגר אותה

איימן עודה:  איך אני יכול להקל דווקא בנושא הזה?      

סיגל שהב: קודם כול, הנתון הזה שתכף ירצו לעצור אדם על אלימות בחברה הערבית, התשובה של שב"ס תהיה שאין לו מקום להחזיק את אותו אדם בבית הסוהר

סיגל שהב:  אז החלופה שיכולה להיות על מנת לפנות מקומות היא לאפשר להעביר את חלקם לפיקוח אלקטרוני

טלי גוטליב: אני מבקשת זכות דיבור

טלי גוטליב:  סליחה, עם כל הכבוד, רק רגע

טלי גוטליב:  סליחה, עם כל הכבוד, אני מבקשת זכות דיבור

איימן עודה: טלי, טלי, זה לא יכול להיות

איימן עודה:  את דיברת אולי עשר פעמים

טלי גוטליב: כן, אבל אתה שומע פה משהו שנשמע לך רומנטי

איימן עודה: חצי דקה, בבקשה

טלי גוטליב: שמעת פה משהו שעובדתית הוא לא נכון

סימון מושיאשוילי: אני חושב – רק נקודה אחת

איימן עודה: תן לה, בבקשה

איימן עודה:  חצי דקה, בבקשה

סימון מושיאשוילי: נקודה אחת

סימון מושיאשוילי:  אותם אלה שבפשיעה בחברה הערבית - -      

איימן עודה: רק רגע, אתה תדבר אחריה

סימון מושיאשוילי: - - אתה עצמך לא תרצה לראות אותם אזוקים אלקטרונית בבית, את אותם חבר'ה

טלי גוטליב: רק רגע

טלי גוטליב:  אדוני, אני מבקשת לומר לך בעקבות מה ששמעתי כאן

טלי גוטליב:  בכל הכבוד, עוד לא קרה מקרה אחד בישראל שבו אדם בחברה הערבית נעצר בגלל אלימות בחברה הערבית שגואה מאוד ושוחרר כי לא היה מקום

טלי גוטליב:  אין חיה כזאת

טלי גוטליב:  לא קיים

טלי גוטליב:       יותר מזה, גם כשאתה רוצה לשחרר מישהו באזיק אלקטרוני, אתה קודם כול צריך לעצור אותו ממש

טלי גוטליב:  הוא צריך לעבור את המסננת של הליך מעצר, של עילת מעצר, עובר את המסננת של בית משפט, עובר את כל התהליך הזה עד שיש מסקנה שאפשר לשקול שחרור בעניינו, ואנחנו נשחרר אותו באזיק אלקטרוני

טלי גוטליב:  לכן, האמירה הזאת של תפוסה היא לא נכונה

טלי גוטליב:  חבר'ה, תבינו, רגע

קריאה: טלי

טלי גוטליב: רגע

טלי גוטליב:  נציגים, משהו אחד

טלי גוטליב:  כולנו רוצים תנאי כליאה נורמליים

טלי גוטליב:  כולנו רוצים שאנחנו נוכל לעזור לשירות בתי הסוהר לשחרר אסירים

טלי גוטליב:  הגדלת המכסה שלא נוצלה לא עוזרת בפועל

טלי גוטליב:  עצורי תום הליכים - - -      

איימן עודה: טוב

איימן עודה:  חברת הכנסת גוטליב, הבנו, הבנו

טלי גוטליב: רק צריך לשנות חוק אחר

איימן עודה: הבנו, תודה רבה

טלי גוטליב: צריך לשנות את חוק שחרור על תנאי, להתוות כללי שחרור אחרים, צריך את חוק המעצרים

איימן עודה: חברת הכנסת גוטליב, אני קורא אותך לסדר פעם ראשונה

טלי גוטליב: בזה סיימתי

איימן עודה: תודה

איימן עודה:  ד"ר שהב, בבקשה תמשיכי

סיגל שהב: הכוונה היא לאו דווקא לשחרר את אותם כלואים מהחברה הערבית, אלא יכול להיות ששימוש בכלי הזה למקרים יותר קלים יפנה מקום למעצרים במקרים של אלימות בחברה הערבית

סיגל שהב:  אין לנו ברירה אלא ללכת למקום הזה

סיגל שהב:  זו לא שום תפיסה רומנטית

סיגל שהב:  מעבר לזה שזאת החלטה שהאוצר נתן לה תקציב, היא בהמשך ליישום בג"ץ הצפיפות בבתי הסוהר, עניין שנמצא בליבה של כבוד האדם

סיגל שהב:  אין דרך אחרת אלא רק לאפשר לשב"ס להשתמש בכלי הזה על אף כל הקשיים שבו

סיגל שהב:       אנחנו רואים גם שהאלמנט השיקומי כאן הוא הרבה יותר טוב מאשר האפשרויות כשאדם נמצא במעצר בתוך בית הסוהר

איימן עודה: תודה רבה לך, ד"ר שהב, תודה רבה

איימן עודה:  מילים חשובות

איימן עודה:  עורך דין איתמר מפרקליטות המדינה, בבקשה

איתמר גלבפיש: מה השאלות של הוועדה ולמה היא תרצה שאנחנו נתייחס?     

טלי גוטליב: למה אתם רוצים להעלות את המכסה?      

איתמר גלבפיש: אני לא רוצה להגדיל את המכסה, זאת החלטת ממשלה

אפרת ליפשיץ פרקש: אפשר להשלים את התשובה ולמעשה זה יפנה גם לאיתמר?     

איימן עודה: בבקשה

אפרת ליפשיץ פרקש: תודה, אדוני

אפרת ליפשיץ פרקש:  אדוני שאל למה אנחנו כאן עכשיו ולמה שלא פשוט נגיע כל פעם כשנצטרך הגדלה

איימן עודה: נכון

איימן עודה:  למה לא להגדיל ב-200 ולבוא בעוד חצי שנה ולהגיד: אנחנו - - -      

משה סעדה: אבל אתה נותן להם בנק שלא נצטרך לעשות עוד פעם את הפרוצדורה הזאת

משה סעדה:  אם לא ימלאו את המכסה לא - - -      

איימן עודה: טוב, בסדר

איימן עודה:  רק רגע, בבקשה

איימן עודה:  סעדה, תן לה לדבר, בבקשה

אפרת ליפשיץ פרקש: אני רוצה להזכיר שהחלטת הממשלה - - -     

איימן עודה: טוב, זאת החלטת הממשלה, זה לא מחייב

אפרת ליפשיץ פרקש: אדוני, שנייה

אפרת ליפשיץ פרקש:  החלטת הממשלה הזאת התקבלה באוקטובר 2022

אפרת ליפשיץ פרקש:  אנחנו נמצאים עכשיו שנה ושלושה חודשים לאחר שהתקבלה החלטת הממשלה הזאת

אפרת ליפשיץ פרקש:  בדרך היו לנו בחירות, החלפת ממשלה

אפרת ליפשיץ פרקש:  כפי שהיועצת המשפטית של הוועדה ציינה, אחרי שעשינו את כל ההליכים – קבלת הסכמת שר האוצר, היוועצות עם שר המשפטים, כל הדברים האלה – הגענו אליכם - - -     

איימן עודה: לי יש עמדה אידיאולוגית שסותרת את עמדת הממשלה ושר האוצר

איימן עודה:  אז בסדר, הם אמרו, הם החליטו

איימן עודה:  אבל תמשיכי, תמשיכי עניינית

טלי גוטליב: אבל סליחה, אדוני היו"ר, עם כל הכבוד, גם אם עמדת היו"ר סותרת את עמדת הממשלה, בוועדה הזאת יש רוב לקואליציה ואם צריך להצביע תהיה פה הצבעה בעד

איימן עודה: בסדר גמור

איימן עודה:  יכול להיות שאני אהיה בדעת מיעוט

טלי גוטליב: בסדר, מותר לך

טלי גוטליב:  זה בסדר גמור

טלי גוטליב:  אבל פה תהיה הצבעה בעד אם זה מה שצריך להצביע

משה סעדה: גם בזה דעת מיעוט

איימן עודה: בבקשה

אפרת ליפשיץ פרקש: הצו הגיע לאישור הוועדה ביולי 2023, ואנחנו נמצאים עכשיו כבר בינואר 2024

אפרת ליפשיץ פרקש:  זאת אומרת, צריך לקחת בחשבון שתהליכם כאלה לוקחים זמן

אפרת ליפשיץ פרקש:  אנחנו עכשיו שנה ושלושה חודשים בתהליך הזה

אפרת ליפשיץ פרקש:  אז לבוא ולבקש כל פעם מחדש זה משהו שהוא גם מכביד על כל המערכת וגם - - -     

משה סעדה: הוא מיותר, מסרבל תהליך

משה סעדה:  אין צורך בזה

אפרת ליפשיץ פרקש: בדיוק

אפרת ליפשיץ פרקש:  מסרבל, כיוון שממילא ההסכמה של האוצר כבר ניתנה

אפרת ליפשיץ פרקש:  כפי שהוסבר כאן, זה לא שאנחנו עכשיו מקבלים את התקציב המלא של 1,750

אפרת ליפשיץ פרקש:  ישנן מדרגות בהתאם לגידול בכמות המפוקחים, ולכן יש הצדקה לבקש את הבנק הזה כבר כרגע ולא כל פעם להגיע לוועדה ולהתחיל את כל התהליך הזה, שראינו שעל אף שהוא נראה פשוט הוא מסורבל

אפרת ליפשיץ פרקש:  זה עניין אחד שאני עונה על שאלה ששאל היו"ר

טלי גוטליב: רק שנייה

טלי גוטליב:  כדי שאני אגזור על עצמי משמעת קואליציונית ואני אצביע בעד אני רק רוצה רגע להבין שנייה

טלי גוטליב:  איפה הגברת מהאוצר? – לא, זה לא קשור, אני מצביעה רק ממשמעת קואליציונית

טלי גוטליב:  הייתי מצביעה נגד, פשוט זה לא מצדיק ענישה קואליציונית על דבר כזה – רק רוצה לוודא שכשאנחנו מגדילים את המכסה ב-500 אתם לא מקבלים את התקצוב, נכון? רק אם יש שימוש בפועל

אפרת ליפשיץ פרקש: רק במדרגות של 250

קריאה: נכון, זה לפי ביצוע בפועל

טלי גוטליב: אבל תבינו שאין לכם עכשיו שום צורך בהגדלה, גם לא ב-250 לפי הדוח שלכם

טלי גוטליב:  לא ניצלתם אפילו לא קרוב למכסה

אפרת ליפשיץ פרקש: זה לא מדויק, כיוון ששוב - - -     

טלי גוטליב: רק אומרת את זה

טלי גוטליב:  אני אצביע כי אני גוזרת על עצמי משמעת, אבל לא ניצלתם

אפרת ליפשיץ פרקש: אני שוב אסביר, אנחנו כבר הגענו - - -     

משה סעדה: אבל כמה אתם קרובים? כמה ניצלתם?     

אפרת ליפשיץ פרקש: ברגע שמגיעים ל-1,100 כבר צריך את ההיערכות של גיוס העובדים - - -     

איימן עודה: טוב, חברים, חברים, חברים, סליחה

משה סעדה: על כמה אתם עומדים כרגע?     

אפרת ליפשיץ פרקש: 1,054

איימן עודה: סליחה

איימן עודה:  אני רוצה להציע החלטה

איימן עודה:  אם מישהו רוצה לדבר לפני, אם יש למישהו הערה של דקה אחת

איימן עודה:       טוב, תודה

איימן עודה:  אני רוצה להציע כך, שאנחנו נקבל את ההמלצה

איימן עודה:  אנחנו פונים אליכם ומבקשים שיהיה לרשות לשיקום האסיר חלק ניכר במכסה

איימן עודה:  זה מאוד חשוב מהמקום החברתי הנכון

איימן עודה:  ואנחנו מבקשים שיהיה פיקוח פעם בשישה חודשים פה בוועדה הזאת להבין למי זה ניתן

איימן עודה:  אנחנו נאבקים לתת דגש מיוחד בשני נושאים – אלימות בתוך המשפחה, רגיש ביותר; ופשיעה בקרב האוכלוסייה הערבית

איימן עודה:  אלה שני נושאים רגישים ביותר

איימן עודה:  אני מבקש - - -      

אפרת ליפשיץ פרקש: שנייה

אפרת ליפשיץ פרקש:  אני רוצה להסביר, ולכן רציתי להפנות לאיתמר

אפרת ליפשיץ פרקש:  כשאנחנו מדברים על - - -      

איימן עודה: את קיבלת מה שאת רוצה, מה את רוצה? זה בסדר

אפרת ליפשיץ פרקש: לא

טלי גוטליב: מה אומר לך היו"ר? היו"ר אומר: אנחנו מצביעים על מה שביקשתם, אבל אנחנו רוצים לראות דיווח

אפרת ליפשיץ פרקש: כן, אבל היו"ר גם ציין לגבי רש"א - - -     

איתמר גלבפיש: לא, אבל אולי אם אפשר לראות את הוועדה - - -     

איימן עודה: סליחה

איימן עודה:  אני מבקש להצביע על ההצעה שלי שהיא מקבלת את ההצעה שלכם

אפרת ליפשיץ פרקש: רגע, אדוני

אפרת ליפשיץ פרקש:  אני רק רוצה להסביר

אפרת ליפשיץ פרקש:  יש הגדלה במכסה של רש"א

אפרת ליפשיץ פרקש:  זה נעשה במקביל להגדלה של המכסה הכוללת

אפרת ליפשיץ פרקש:  בעבר כשהייתה הגדלה של המכסה הכוללת, אז גם בוועדת ההיגוי הבין-משרדית ששותפים לה כל - - -     

טלי גוטליב: אני בטוחה שממלא מקום נציב שב"ס, כמו שאני מכירה אותו שמתייחס לכל דבר קטן כגדול ובאחריות, כשהוא יקבל בקשה מרשות שיקום האסיר לתת לה מכסה, הוא ייתן

אפרת ליפשיץ פרקש: אבל גברתי, זה לא הוא צריך לקבל

אפרת ליפשיץ פרקש:  זה בדיוק מה שאני מנסה להסביר

טלי גוטליב: מי צריך?      

אפרת ליפשיץ פרקש: הסמכות להגדיל את המכסה של רש"א או להחליט על התמהיל בין עצורים לאסירים היא על ועדת ההיגוי הבין-משרדית

טלי גוטליב: מכוח מה? מכוח זה בסמכות ועדת היגוי? סליחה, רגע

טלי גוטליב:  מכוח מה זה בסמכות ועדת היגוי ולא בסמכות נציב? תפסיקו

טלי גוטליב:  אני רוצה - - -     

אפרת ליפשיץ פרקש: זה לא בסמכות - - -      

איימן עודה: טוב

איימן עודה:  חברים, אני סיכמתי ואני רוצה לחזור על הסיכום

איימן עודה:  אני מבקש שלא תדברו

איימן עודה:  נצביע על ההצעה שלי שאנחנו מקבלים תוספת 500 למכסה

איימן עודה:  אנחנו מקבלים את זה

איימן עודה:  אנחנו מבקשים שלא פחות מ-25% יהיו לרשות לשיקום האסיר

משה סעדה: רק שנייה

משה סעדה:  למה להתלות את זה?      

טלי גוטליב: למה להתלות?      

איימן עודה: סעדה, תצביע נגד

משה סעדה: לא

משה סעדה:  זאת הצעה שהעלית עכשיו

משה סעדה:  רוצים לנהל שיח

משה סעדה:  זה כמו מחטף, מה זה? למה 25%? אני לא רוצה להגביל אותם

טלי גוטליב: אין לך סמכות בכלל לחלק, אין לנו סמכות

טלי גוטליב:  אין לנו סמכות, אדוני היו"ר

איימן עודה: סליחה

איימן עודה:  זאת לא חובה

איימן עודה:  מה שאני מדבר זה לא מחייב

איימן עודה:  אני ממליץ בכיוון הזה

משה סעדה: אני לא רוצה להגביל את שיקול הדעת שלהם

טלי גוטליב: ממליץ? שאדוני ימליץ

איימן עודה: זה לא מחייב

איימן עודה:  אני ממליץ בחום

איימן עודה:  אני מבקש מכם, שני הנושאים – אלימות בתוך המשפחה והפשיעה בקרב האוכלוסייה הערבית, אני מבקש שפעם בשישה חודשים יהיה פיקוח, ישיבה בוועדה הזאת בשביל לבדוק לאן הדברים נלקחו, האם למקום חברתי, למקום שיקומי או למקום אחר? תודה רבה

איימן עודה:  אני מבקש להצביע

טלי גוטליב: רק רגע

טלי גוטליב:  אנחנו מצביעים על הצו כלשונו, והמלצת היו"ר לכנס כאן ועדה עם דיווחים היא בסמכותו המוחלטת בלי קשר להצבעה

נירה לאמעי רכלבסקי: נכון

נירה לאמעי רכלבסקי:  היו"ר יכול תמיד לקרוא, ואתם חייבים להתייצב

טלי גוטליב: ברור

טלי גוטליב:  זה משהו אחר

נירה לאמעי רכלבסקי: חברים, אני רוצה להקריא את הנוסח שאנחנו מצביעים עליו

איימן עודה: כן, בבקשה

נירה לאמעי רכלבסקי: "טיוטת צו סדר הדין הפלילי (סמכויות אכיפה – מעצרים) (מכסת מפוקחים בפיקוח אלקטרוני)    (תיקון), התשפ"ד–2024"

נירה לאמעי רכלבסקי: זה הנוסח

איימן עודה: טוב, בסדר

איימן עודה:  אני מעלה את ההצעה להצבעה, בבקשה

איימן עודה:  מי בעד? מי מתנגד?     

טלי גוטליב: אני לא פה

משה סעדה: טלי לא פה

איימן עודה: טוב

איימן עודה:  נמנע?     

טלי גוטליב: לא, לא רוצה להימנע

טלי גוטליב: אושרה      

איימן עודה: תודה רבה

איימן עודה:  ההצעה התקבלה

איימן עודה:  תודה